iraklixyz/georgian-wikipedia-cleaned huggingface dataset:
ლეხიდრისთავი

ლეხიდრისთავი — სოფელი საქართველოში, იმერეთის მხარის წყალტუბოს მუნიციპალიტეტში (დღნორისის თემი), მდებარეობს მდინარე ლეხიდრის (რიონის მარცხენა შენაკადი) მარჯვენა ნაპირზე. ზღვის დონიდან 420 მეტრი, წყალტუბოდან 74 კილომეტრი. სოფელი ისტორიულ წყაროებში პირველად მოხსენიებულია (ლეხიდარი) საუკუნეში.

დემოგრაფია
2014 წლის აღწერის მონაცემებით სოფელში ცხოვრობს 55 ადამიანი.
მაღლაკი

მაღლაკი — სოფელი საქართველოში, წყალტუბოს მუნიციპალიტეტში, თემის ცენტრი (სოფლები: მაღლაკი, მიწაწითელი). მდებარეობს იმერეთის დაბლობზე, მდინარე გუბისწყლის მარცხენა მხარეს. ქუთაისი-ხონის საავტომობილო გზაზე. ზღვის დონიდან 90 მეტრი, წყალტუბოდან 7 კილომეტრი.

ისტორია
სოფელი ისტორიულ წყაროებში პირველად მოხსენიებულია საუკუნეში. სოფელში დგას საუკუნის ეკლესია. 1926 წლისთვის მაღლაკის მოსახლეობა შეადგენდა 5138 ადამიანს, ხოლო ფართობი 63,9 კმ²-ს.

დემოგრაფია
ცნობილი ადამიანები
მიქაელ მაღლაკელი – ქართველი მხატვარი
ნიკარაგუის ტბა

ტბა ნიკარაგუა იგივე კოკიბოლკა ან გრანადა — ტექტონიკური წარმოშობის ვრცელი მლაშე ტბა ნიკარაგუის ტერიტორიაზე. თავისი 8,264 კმ²-იანი ფართობით იგი, როგორც ნიკარაგუის, ისე ცენტრალური ამერიკის უდიდესი ტბაა. ხოლო მსოფლიოში სისიდით 21-ე. ზღვის დონიდან 32 მეტრ სიმაღლეზე მდებარე ტბა სიღრმით 28 მეტრისაა და მდინარე ტიპიტაპას საშუალებით ტბა მანაგუას უკავშირდება.

მდინარე რიო-სან-ხუანით ნიკარაგუის ტბა უკავშირდება კარიბის ზღვას. ტბის ნაპირებთან გაშენებულია ქალაქი გრანადა და წყნარ ოკეანესთან იმდენად ახლოსაა, რომ მისი სანაპიროებიდან ჩანს კუნძულ ომეტეპეს (ნიკარაგუის ტბის კუნძული) ვულკანური მთები. ნიკარაგუის ტბას აქვს კარიბის ზღვის მეკობრეთა თავდასხმის გამოცდილებაც, როდესაც ისინი თავს დაესხნენ ქალაქ გრანადას.

ნიკარაგუის ტბა სტრატეგიული მნიშვნელობისაა. პანამის არხის გაჭრამდე იგეგმებოდა ნიკარაგუის არხის მშენებლობა. მდინარე რიო-სან-ხუანის, ნიკარაგუის ტბისა და რივასის გეოგრაფიული ყელის გავლით ატლანტისა და წყნარი ოკეანეები დაუკავშირდებოდნენ ერთმანეთს. მაშინ ამ არხის მშენებლობის გეგმები ჩაიშალა, თუმცა დღემდე პერიოდულად წამოიჭრება ხოლმე აღნიშნული არხის გაყვანის საკითხი.

ტბის ეკოლოგია
ნიკარაგუის ტბა, გარდა იმისა, რომ მტკნარი წყლის ტბაა, მასში ბინადრობენ ხერხთევზა, ტარპონი და ზვიგენი. მეცნიერები ფიქრობენ, რომ ნიკარაგუის ტბის ზვიგენი ენდემურ სახეობას მიეკუთვნება. 1960-იან წლებში, მეცნიერები ვარაუდობდნენ, რომ ზვიგენები ხელოვნურად შეიყვანეს ტბაში. თუმცა, მოგვიანებით, ეს მოსაზრება უკუაგდეს, დადასტურდა რა, რომ ზვიგენებს შეეძლოთ რიო-სან-ხუანის (მდინარე, რომელიც ტბას მსოფლიო ოკეანესთან აკავშირებს) დინებაში ცურვა კალმახების მსგავსად. გარდა ამისა, ნიკარაგუის ტბაში კიდევ არაერთი სახეობის თევზი ბინადრობს.

ნიკარაგუელები ტბას ან -ს უწოდებენ (ლიტერატურულად ტკბილი ტბა. ესპანურად მტკნარი წყალი არის ). ტბას აქვს მოზრდილი ტალღები წყნარი ოკეანიდან მობერილი ქარის წყალობით. ტბაში არის ორი კუნძული - ომეტეპე და საპატერა, რომლებიც ვულკანური წარმოშობისაა ისევე, როგორც სოლენტინამეს არქიპელაგი. ტბაზე პერიოდულად მძლავრი შტორმები ხდება.

ბოლო 37 წლის განმავლობაში, აქტიურად შეისწავლიან და აკვირდებიან ნიკარაგუის ტბის ეკოლოგიურ მდგომარეობას. 1981 წელს, ნიკარაგუის ბუნებრივი რესურსებისა და გარემოს ეროვნულმა ინსტიტუტმა შეისწავლა და დაასკვნა, რომ წყლის რესურსების ნახევარი დაბინძურებული იყო ჩამდინარე წყლით. ყოველდღიურად, 32 ტონა დაბინძურებული მასა ჩადიოდა ტბაში, რადგანაც მის ირგვლივ თავმოყრილია სამრეწველო საწარმოები.

გალერეა
მანაგუა (ტბა)

ტბა მანაგუა , იგივე ტბა სოლოტლანი — ტბა ნიკარაგუაში. ზედაპირის ფართობი 1042 კმ², სიგრძე 65 კმ, სიგანე 25 კმ. მაქსიმალური სიღრმე 20 მ. მანაგუის ტბას, ნიკარაგუის ტბის მსგავსად სახელი უწოდეს ესპანელმა კონკისტადორებმა სახელისგან მანგუე ("") (ერთ-ერთი ტომის სახელი იყო) და (წყალი). ნიკარაგუის დედაქალაქი მანაგუა ტბის სამხრეთ დასავლეთ ნაპირზეა გაშენებული.

მანაგუის ტბა ძლიერ დაბინძურდა 1950-იან წლებში კოდაკის საწარმოს მიერ ვერცხლისწყლის ჩაღვრის გამო. მიუხედავად ამისა, არაერთი ნიკარაგუელი მაინც სახლობს მის სანაპიროზე და ტბაში დაჭერილი თევზით იკვებება. 1998 წელს ქარიშხლის გამო მანაგუის ტბა სამი მეტრით გადმოვიდა ხუთი დღის განმავლობაში. მანაგუის ტბა მდინარე ტიპიტაპათი უკავშირდება ნიკარაგუის ტბას. 2007 წელს ტბის ტერიტორია დაასუფთავეს და ნალექები ამოხაპეს კატარღებით. მძაფრი უსიამოვნო სუნი გაქრა. აშენდა ბეტონის ნავმისადგომები, საიდანაც შესაძლებელია ერთსაათიანი ტურის საშუალებით ღირსშესანიშნაობების დათვალიერება.

გალერეა
იაპონიის დემოკრატიული პარტია

იაპონიის დემოკრატიული პარტია ( ?), პოლიტიკური პარტია იაპონიაში დაარსებული 1998 წელს რამდენიმე ოპოზიციური პარტიის შერწყმით. ის ამჟამად უდიდესი პარტიაა, როგორც წარმომადგენელთა პალატაში, ასევე ზედა პალატაში. 2009 წლის არჩევნების შემდეგ იდპ წარმომადგენელთა პალატაში მმართველი პარტია გახდა, დაამარცხა რა თითქმის ნახევარი საუკუნის განმავლობაში მმართველი ლიბერალურ-დემოკრატიული პარტია.

ეს პარტია არ არის სამართალმემკვიდრე აწ არარსებული იაპონიის დემოკრატიული პარტიის, რომელიც ლიბერალურ პარტიასთან გაერთიანდა 1955 წელს და ლიბერალურ-დემოკრატიული პარტია შექმნა.
მექვენა

მექვენა — სოფელი საქართველოში, იმერეთის მხარის წყალტუბოს მუნიციპალიტეტში, თემის ცენტრი (სოფელი: ბენთქოულა, დერჩი, ვანისჭალა, ზედა ონჭეიში, ქვედა ონჭეიში). მდებარეობს იმერეთის დაბლობზე, მდინარე რიონის მარჯვენა მხარეს. ქუთაისი-ამბროლაურის საავტომობილო გზაზე. ზღვის დონიდან 550 მეტრი, წყალტუბოდან 52 კილომეტრი.

სოფელი ისტორიულ წყაროებში პირველად მოხსენიებულია საუკუნეში. ეთნოგრაფიულად მიეკუთვნება ლეჩხუმს. სოფელში შემორჩენილია ფეოდალური ციხე-კოშკი და ეკლესია.

დემოგრაფია
2014 წლის აღწერის მონაცემებით სოფელში ცხოვრობს 134 ადამიანი.
ანტონიო მაჩადო ი რუისი

ანტონიო სიპრიანო ხოსე მარია ი ფრანსისკო დე სანტა ანა მაჩადო ი რუისი (დ. 26 ივლისი, 1875, სევილია, ესპანეთი - გ. 22 თებერვალი, 1939, კოლიური, საფრანგეთი) - ესპანელი პოეტი, დრამატურგი, მოაზროვნე-ესეისტი, აკადემიკოსი 1927 წლიდან. მანუელ მაჩადო ი რუისის ძმა.

ბიოგრაფია
დაიბადა პროფესორის ოჯახში. 1883 წელს მისი ოჯახი გადასახლდა მადრიდში. 1899 წლიდან წელიწადნახევარი ცხოვრობდა პარიზში, სადაც დაუახლოვდა ფრანგ სიმბოლისტებს და მოდერნისტებს. რაც აისახა მის თავდაპირველ ლექსების კრებულში. შემდეგ კრებულებში შეინიშნება რეალიზმის მკაფიო ნიშნები. მომდევნო ეტაპზე კიგატაცებულია ბერგსონის თეორიებითა და მიგელ დე უნამუნოს ეგზისტენციალისტური კონცეფციებით. 1927 წელს აირჩიეს სამეფო აკადემიის წევრად და გახდა აკადემიკოსი. 1932 წელს დაბრუნდა მადრიდში და დაიწყო პედაგოგიური მოღვაწეობა მადრიდის უნივერსიტეტში. 1930-იან წლებში ესპანეთში მიმდინარე მოვლენების დროს პოეტი რესპუბლიკელების მხარეს დადგა. 1939 წელს იძულებული იყო დაეტოვებინა ქვეყანა. 28 იანვარს ლტოლვილებთან ერთად გაემართა საფრანგეთ-ესპანეთის საზღვრისაკენ. საზღვრის გადაკვეთიდან ერთ თვეში გარდაიცვალა.

კრებულები
„მარტოობა“ (1903)
„მარტოობა, გალერეები და სხვა ლექსები“ (1907)
„კასტილიის მინდვრები“ (1912)
„ახალი სიმღერები“ (1924)
„აპოკრიფული საგალობელი“ (1931-1933)
„ხუან დე მაირენა“ (1936)
„ომი“ (1937)

ლექსები
„სიმღერები გიომარისადმი“
„სხვა სიმღერები გიომარისადმი“
„აბელ მარტინი“
„აბელ მარტინის უკანასკნელი ჩივილი“
„აბელ მარტინის სიკვდილი“
მაჩეტე

მაჩეტე - გრძელი დანა (50 სმ-ზე მეტი). იყენებდნენ ლათინური ამერიკის ქვეყნებში ლერწმის ასაღებად. (აქედან "მაჩეტერო" ლერწმის ამღები), ხშირი შამბნარის გასაკაფავად და სხვა. რუანდის გენოციდის დროს მკვლელობის ძირითადი იარაღი იყო.

სხვადასხვა ტროპიკულ და სუბტროპიკულ ქვეყნებში, მაჩეტეს იყენებენ ხის მოსაჭრელად და სხვადასხვა სასოფლო-სამეურნეო მიზნებისთვის. გარდა ამისა, აღნიშნული გამოიყენება პროდუქტის დამუშავებასა და უხეში საგნების დამზადებაშიც. ხშირად შეიმჩნევა, რომ ადამიანები მაჩეტეს იყენებენ, მაგალითად ქოქოსის გასაჭრელად, ცხოველთა საკვების დასანაწევრებლად; ასევე, ეზოს სამუშაოებისთვისა და მცენარეების მოსაშორებლად.

მაჩეტეს ძირითადად განიხილავენ, როგორც იარაღს ზრდასრულებისთვის, მაგრამ იმ ქვეყნებში, სადაც მონადირეობა და შემგროვებლობა უმაღლესი კულტურაა, ბავშვებს მცირე ასაკიდანაც ასწავლიან მაჩეტეს გამოყენებას.
მანუელ მაჩადო ი რუისი

მანუელ მაჩადო ი რუისი (დ. 29 აგვისტო, 1874, სევილია, ესპანეთი — გ. 19 იანვარი, 1947, მადრიდი, ესპანეთი) — ესპანელი პოეტი, აკადემიკოსი 1938 წლიდან. ანტონიო მაჩადო ი რუისის ძმა. 1898-1901 წლებში პარიზში დაუახლოვდა ფრანგ პარნასელებსა და სიმბოლისტებს. თავისი შემოქმედებით ზომიერი მოდერნისტის სახელი დაიმკვიდრა. 1926-1933 წლებში მადრიდის თეატრებში იდგმებოდა ძმასთან ერთად დაწერილი პიესები: „ბედის უკუღმართობა ანუ ხუალინილო ვალკარსელი“, „ხუან დე მანიარა“ და სხვა.

კრებულები
„სული“ (1902)
„კაპრიჩო“ (1905)
„სიკვდილის ხელოვნება“ (1922)
მოსკოვის ბავშვთა სახლი

მოსკოვის ბავშვთა სახლი ან სააღმზრდელო სახლი (რუს. ) იყო ეკატერინე დიდისა და ივან ბეცკოის ამბიციური პროექტი 1760-იან წლებში. განმანათლებლობის ხანის ამ იდეალისტური ცდას მიზანი რუსული სახელმწიფოსთვის "იდეალური მოქალაქეების" გამოზრდა იყო ათასობით უპატრონო ბავშვთათვის უმაღლესი ხარიხსის აღზრდის, განათლებისა და პროფესიული კვალიფიკაციის მიცემით. მიუხედავად უხვი დაფინანსებისა და საუკეთესო პედაგოგებისა, ბავშვთა სახლში ჩვილთა მაღალი სიკვდილიანობა ვერ აღმოიფხვრა და მან, როგორც სოციალურმა ინსტიტუტმა, ვერ გაამართლა.

მთავარ შენობას, ქალაქის ერთ-ერთი უპირველეს და უდიდეს ნეოკლასიკურ ნაგებობას, კრემლსა და იაუზას მდინარეს შორის მოსკვორეცკაიას სანაპიროს დიდი ნაწილი უჭირავს — მდ. მოსკოვის სანაპიროს 379 მეტრი. კომპლექსი სამ ეტაპად შენდებოდა ორი საუკუნის განმავლობაში, კარლ ბლანკის გენ. გეგმიდან (1767) მის სრულ განხორციელებამდე 1940-იანებში. ამჟამად ყოფილი ბავშვთა სახლის კომპლექსში სარაკეტო ძალების აკადემია და რუსეთის სამედიცინო აკადემია არის განთავსებული.
ესპანეთის სოციალისტური მუშათა პარტია

ესპანეთის სოციალისტური მუშათა პარტია — პოლიტიკური პარტია ესპანეთში, დააარსა პაბლო იგლესიასმა 1879 წელს. არის ევროპის საციალისტური პარტიისა და სოციალისტური ინტერნაციონალის წევრი. მმართველი პარტიაა 1982-1996 წწ. (პრემიერ-მინისტრი იყო ფელიპე გონსალეს მარკესი) და 2004 წლიდან (პრემიერ-მინისტრია ხოსე ლუის საპატერო).
იაპონიის წარმომადგენელთა პალატა

წარმომადგენელთა პალატა ( ?), იაპონიის დიეტის ქვემო პალატა; შედგება 480 წევრისგან, რომლებიც ოთხწლიანი ვადით ირჩევიან. მათგან 180 არჩეულია 11 მრავალწევრიანი წარმომადგენლობებისგან პარტიული სიებით პროპორციული წარმომადგენლობის სისტემით, ხოლო 300 ირჩევა ერთწევრიანი წარმომადგენლობებისგან. წარმომადგენელთა პალატას უფრო მეტი ძალაუფლება აქვს, ვიდრე ზედა პალატას და მას შეუძლია ზედა პალატის მიერ კანონპროექტებზე დადებული ვეტოს მოხსნა საერთო ხმათა ორი-მესამედით. პალატის დაშლა შეუძლია პრემიერ-მინისტრს, როგორც ეს ტარო ასომ გააკეთა 2009 წლის 21 ივლისს.
პამპლონა

პამპლონა (, , ) — ქალაქი ჩრდილოეთ ესპანეთში. ნავარის ავტონომიური რეგიონის ადმინისტრაციული ცენტრი. ქვეყნის ერთ-ერთი ძველი ქალაქი. მდებარეობს დასავლეთი პირენეის მთისწინეთზე, მდინარე არგოს (არაგონის შენაკადი) ნაპირზე.

ისტორია
ქალაქი დაარსდა საუკუნის 70-იან წლებში. საუკუნეების მანძილზე ქალაქი ხელიდან ხელში გადადიოდა. 446 წ. ქალაქი დაიკავეს ვესტგუთებმა, საუკუნის შუა წლებში ფრანკებმა, 738 წლიდან მავრების სახელმწიფოს შემადგენლობაშია, 1512 წლიდან კი ესპანეთის სამეფოს შემადგენლობაშია.
ესპანეთის სახალხო პარტია

ესპანეთის სახალხო პარტია - მემარჯვენე-ცენტრისტული ორიენტაციის პოლიტიკური პარტია ესპანეთში, დაარსდა 1976 წლის 9 ოქტომბერს და ეწოდა სახალხო ალიანსი . მისი პირველი ლიდერი იყო მანუელ ფრაგა. დღევანდელ სახელწოდებას ატარებს 1989 წლის 20 იანვრიდან. მმართველი პარტია იყო 1996-2004 წწ. 1990-2004 წწ პარტიის ხელმძღვანელის და 1996-2004 წწ. პრემიერ-მინისტრის თანამდებობა ეკავა ხოსე მარია ასნარს. 2004 წელს საპარლამენტო არჩევნებში დამარცხება განაპირობა არჩევნებამდე 3 დღით ადრე მადრიდის ქუჩებში მომხდარმა ტერაქტმა. პარტიის ახალ ხელმძღვანელად 2004 წელს აირჩიეს მისი დღევანდელი ლიდერი მარიანო რახოი. პარტია ოპოზიციაში იყო 2004-2011 წლებში. 2008 წლის არჩევნების შედეგად 154 დეპუტატი ჰყავს კორტესში და 24 დეპუტატი ევროპარლამენტში.

2011 წლის არჩევნებში პარტიამ 44.62% ხმით დაიკავა პირველი ადგილი და დეპუტატთა კონგრესში დაიკავა 186 ადგილი.
ესპანეთის დროშა

ესპანეთის სახელმწიფო დროშა - ესპანეთის სამეფოს ოფიციალური კონსტიტუციური სიმბოლო. შედგება სამი ჰორიზონტალური ხაზისგან. ქვემო და ზემო ხაზები წითელი ფერისაა, ხოლო ცენტრალური ხაზი ყვითლისაა. დროშის მარცხენა ნაწილში განლაგებულია ესპანეთის სახელმწიფო გერბი.

ესპანეთის თანამედროვე დროშა არსებობს 1785 წლიდან, როდესაც კარლოს -ე ბურბონმა უბრძანა ესპანეთის სამხედრო ხომალდებს გამოეყენებინათ ნიშნები, რომელთა მეშვეობით მოხდებოდა მათი განსხვავება სხვა ქვეყნების ხომალდებისგან. სწორედ ამდროიდან წითელი და ყვითელი ითვლება ესპანეთის ეროვნულ ფრად, მიუხედავად იმისა, რომ ოფიციალურად მიღებულნი იქნენ მხოლოდ 1927 წელს. 1931 წელს ესპანეთის ტერიტორიაზე რესპუბლიკა გამოცხადდა, რომელმაც დროშა შეცვალა (იხ. ქვემოთ 1931 — 1938 წლების დროშა). 1936 წელს, გენერალ ფრანკოს სამხედრო გადატრიალების შედეგად ესპანეთში აღდგა წითელ-ყვითელი დროშა.

დროშა გერბის თანამედროვე ვარიანტით ოფიციალურად გახდა ესპანეთის სიმბოლო 1981 წლის 19 დეკემბერს.
ნაროს კოსმოსური ცენტრი

ნაროს კოსმოსური ცენტრი — სამხრეთ კორეის კოსმოდრომი. ცენტრი მდებარეობს კუნძულ ვენაროდოზე, კორეის ნახევარკუნძულის სამხრეთის კონცხთან სიახლოვეს, პროვინცია ჩოლა-ნამდოში. მისი მშენებლობა დაიწყო 2003 წელს და დასრულდა 2009 წელს. მრავალჯერადი გადატანის შემდეგ 2009 წლის 25 აგვისტოს 17:00 საათზე ადგილობრივი დროით კოსმოდრომიდან კორეული რაკეტამატარებლის პირველი გაშვება განხორციელდა. რაკეტამატარებემლმა ნარო-1 ორბიტაზე მცირე სატელეკომუნიკაციო თანამგზავრი გაიყვანა. კორეის კოსმოსური პორგრამის მომზადებაში მნიშვნელოვანი წვლილი აქვთ შეტანილი რუსეთის სპეციალისტებსაც.
ესპანეთის გერბი

ესპანეთის გერბი - ესპანეთის სამეფოს ოფიციალური სიმბოლო. ესპანეთის თანამედროვე გერბი დამტკიცებულია კანონით 1981 წელს, როდესაც თანამედროვე გერბმა შეცვალა ფრანკოსებრი. ესპანეთის გერბი ასევე გამოიყენება ესპანეთის დროშაზეც. ესპანეთის გერბი სამ ალეგორიულ სიმბოლოს შეიცავს - ფარი, ესპანეთის უძველეს სამეფოს ასახიერებს; გვირგვინი მეფის მმართველობას; ხოლო კოლონები - ჰერკულესის ბოძებს, მსოფლიოს დასასრულს, თუმცა გარდა ძირითადი ალეგორიებისა ესპანეთის გები შეიცავს დამატებით სიმბოლოებსაც, რომლებიც ესპანეთის შემადგენელი მხარეების გერბებია.

ესპანეთის გერბები
ამადეუს -ის მმართველობა
ბურბონთა რესტავრაცია
ფრანკოსებრი გერბები
მადრიდის ტერაქტი (2004)

მადრიდის ტერაქტი — ესპანეთის საპარლამენტო არჩევნებამდე სამი დღით ადრე, 2004 წლის 11 მარტს (3/11) განხორციელებული ტერორისტული აქტი. ქალაქის საგარეუბნო მატარებლებში სადგურებზე ატოჩა, ელ-პოსო და სანტა-ეუხენია, 5 წუთის ინტერვალში აფეთქდა 13 ბომბი. დაიღუპა 191 ადამიანი, 1247-მა მიიღო სხეულის დაზიანება. თავდაპირველად აღნიშნულ ტერაქტზე პასუხისმგებლობას აკისრებდნენ ბასკურ ტერორისტულ ორგანიზაციას ეტა-ს, მაგრამ როგორც შემდეგ გაირკვა ტერაქტი მოწყობილი იყო ისლამური ორგანიზაციის ალ-ყაიდას მიერ. ტერორისტული აქტის დრო შეირჩა სიმბოლური მნიშვნელობის მიხედვით: აფეთქება მოხდა ნიუ-იორკის 11 სექტემბრის ტერაქტიდან 911 დღის შემდეგ (9/11) .
ლას-პალმასი

ლას-პალმასი — ქალაქი ესპანეთში, კუნძულ გრან-კანარიაზე. ესპანეთის სიდიდით მეცხრე ქალაქია. მოსახლეობა 381,123 კაცი (2008 წ). კანარის კუნძულების ერთ-ერთი დედაქალაქი სანტა-კრუს-დე-ტენერიფესთან ერთად.

დამეგობრებული ქალაქები
ლას-პალმასი დამეგობრებულია შემდეგ ქალაქებთან:

ცნობილი ადამიანები ლას-პალმასიდან
ანტონია სან ხუანი – მსახიობი, რეჟისორი და სცენარისტი.
ბენიტო პერეს გალდოსი – საუკუნის მწერალი.
ხავიერ ბარდემი – მსახიობი.
ხესე როდრიგესი – ფეხბურთელი.
მელაური

მელაური — სოფელი სამტრედიის მუნიციპალიტეტში, მდებარეობს იმერეთის დაბლობზე. თემის ცენტრი (სოფლები: მიწაბოგირა, ხიბლარი). ზღვის დონიდან 40 მეტრი, სამტრედიიდან 4 კილომეტრი.

დემოგრაფია
2014 წლის აღწერის მონაცემებით სოფელში ცხოვრობს 217 ადამიანი.

განათლება
მელაურის საშუალო სკოლა დაახლოებით 130 წელს ითვლის. იგი თავდაპირველად დაწყებითი საფეხურის იყო, ხოლო 1985 წელს გადაკეთდა არასრულ საშუალოდ. 1991 წელს ძველი სკოლის ბაზაზე აშენდა ახალი, კეთილმოწყობილი შენობა, ხოლო კოლა გადაკეთდა საშუალოდ. სკოლას უჭირავს 16 524 მ² ფართობი, ჰყავს 32 თანამშრომელი. ამჟამად სკოლაში სწავლობს 189 მოსწავლე.

სოფლის მოსახლეობა ასევე სარგებლობს დაბა კულაშის სკოლით.
კურსები

კურსები — სოფელი საქართველოში, ტყიბულის მუნიციპალიტეტში, თემის ცენტრი (სოფლები: გელათი, მოწამეთა). მდებარეობს იმერეთის ჩრდილოეთ მთისწინეთში, მდინარე წყალწითელის ნაპირებზე. ზღვის დონიდან 350 მეტრი, ტყიბულიდან 24 კმ-ით და სოფელი გელათიდან 5 კმ-ით არის დაცილებული. იგი სამკურნალო გოგირდის წყლითა და სამშენებლო ქვა-ტეშენით არის ცნობილი. სოფელში არის საჯარო სკოლა.

ისტორია
სოფელში ადამიანის ცხოვრების კვალი ჩანს ანტიკური ხანიდან. წერილობით წყაროებში კურსები საუკუნიდან იხსენიება. კურსებიდან იყვნენ ცნობილი ქართველი მშენებელი ოსტატები ბერეკაშვილები, რომლებმაც საუკუნის 60-იანი წლებიდან რამდენიმე ეკლესია ააშენეს დასავლეთ საქართველოში.

რუსეთის იმპერიის დროს კურსების სასოფლო საზოგადოებაში შედიოდა სოფლები კურსები, გელათი, მოწამეთა, კოკა, ნაბოსლევი და ოხომირა.

დემოგრაფია
2014 წლის აღწერის მონაცემებით სოფელში ცხოვრობს 1603 ადამიანი.

ეკონომიკა
სოფელში მოიპოვება ტეშენიტი და მუშაობს მოსაპირკეთებელი ფილების დამამზადებელი ქარხანა. ფუნქციონირებს საექიმო ამბულატორია. სოფელში გადის ქუთაისი-ტყიბულის შიდასახელმწიფოებრივი მნიშვნელობის გზა.

კურორტი
კურსები ადგილობრივი მნიშვნელობის ბალნეოლოგიურ-კლიმატური კურორტია. ჰავა ზღვის ნოტიო სუბტროპიკულია. იცის თბილი ზამთარი (იანვრის საშუალო ტემპერატურა 3,5 °) და ცხელი ზაფხული (ივლისის საშუალო ტემპერატურა 21,5 °). ნალექები 1700 მმ წელიწადში. ძირითადი სამკურნალო ფაქტორია დაბალი მინერალიზაციის მინერალური წყალი, რომლის ძირითადი კომპონენტებია მცირე რაოდენობით გოგირდწყალბადი, ჰიდროკარბონატის, ნატრიუმის, კალციუმის და მაგნიუმის იონები. დებიტი 6 ათასი ლიტრი/დღე-ღამეში. ტემპერატურა 16 °. იყენებენ აბაზანებისათვის. ჩვენება: სახსრების, პერიფერიული ნერვული სისტემისა და გინეკოლოგიური დაავადებანი. სეზონი ივნისიდან სექტემბრამდე.

ღირსშესანიშნაობები
სოფელში სამი კოშკი და ხუთი ეკლესია შემორჩა, რომელთაგან ორი ნანგრევებად არის ქცეული.
ყველაზე ძველი ზენობნის მაცხოვრის ამაღლების ეკლესიაა ამ ეკლესიიდან არის ამჟამად ქუთაისის ისტორიულ-ეთნოგრაფიულ მუზეუმში დაცული საუკუნის საწინამძღვრო ჯვარი, რომლის წარწერაში „კურსების ქვეყანა“ იხსენიება.
კურსების დედაღვთისას მონასტერი
კურსების მთავარანგელოზთა ეკლესია
კურსების პეტრე-პავლობის ეკლესია
კურსების საკვირაო ეკლესია .
კურსების ნაციხარი
კურსების ბერეკაშვილების კოშკი
კურსების დედაღვთისას ნაეკლესიარი
ლაფეთი

ლაფეთი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემი). მდებარეობს იმერეთის ჩრდილოეთ მთისწინეთში. ზღვის დონიდან 400 მეტრი, ტყიბულიდან 22 კილომეტრი. სოფელი წყაროებში პირველად მოხსენიებულია საუკუნეში.

დემოგრაფია
2014 წლის აღწერის მონაცემებით სოფელში ცხოვრობს 35 ადამიანი.
ლეღვა (ტყიბულის მუნიციპალიტეტი)

ლეღვა — სოფელი საქართველოში, იმერეთის მხარის ტყიბულის მუნიციპალიტეტში (ხრესილის თემში), მდებარეობს იმერეთის ჩრდილოეთ მთისწინეთში. მდინარე წყალწითელის ნაპირებზე. ზღვის დონიდან 470 მეტრი, ტყიბულიდან 14 კილომეტრი. სოფელშია სამკურნალო გოგირდოვანი წყალი. წყაროებში პირველად მოხსენიებულია საუკუნეში.

დემოგრაფია
2014 წლის აღწერის მონაცემებით სოფელში ცხოვრობს 118 ადამიანი.
მანდიკორი

მანდიკორი — სოფელი საქართველოში, იმერეთის მხარის ტყიბულის მუნიციპალიტეტში (ორპირის თემი). მდებარეობს იმერეთის ჩრდილოეთ მთისწინეთში. ზღვის დონიდან 420 მეტრი, ტყიბულიდან 26 კილომეტრი. სოფელი წყაროებში პირველად მოხსენიებულია საუკუნეში. სოფელში გადის შიდასახელმწიფოებრივი მნიშვნელობის გზა ტყიბული-ქუთაისი.

დემოგრაფია
2014 წლის აღწერის მონაცემებით სოფელში ცხოვრობს 119 ადამიანი.
ფრანსისკო მარტინეს დე ლა როსა

ფრანსისკო მარტინეს დე ლა როსა (დ. 10 მარტი, 1787, გრანადა, ესპანეთი — გ. 7 თებერვალი, 1862, მადრიდი, ესპანეთი) — ესპანელი მწერალი, ისტორიკოსი, დიპლომატი და საზოგადო მოღვაწე. სხვადასხვა დროს იყო კორტესის თავმჯდომარე, მინისტრი, 1822 წლის 28 თებერვლიდან 5 აგვისტომდე და 1834 წლის 15 იანვრიდან 1835 წლის 7 ივნისამდე მთავრობის მეთაური.

ნაშრომები
პოემა „სარაგოსა“
ლექსები:
„ობოლი“
„მარტოობა“
ტრაგედიები:
"პადილიას ქვრივი" (1814)
"ოიდიპოსი" (1829)
ისტორიული დრამები:
"აბენ ომაია" (1830)
"ვენეციის შეთქმულება" (1830)
"დონია ისაბელ დე სოლისი" (1834)
რაფაელ გარსია ვალინო

რაფაელ გარსია ვალინო (, დ. 1898 – გ. 1975) იყო ესპანეთის არმიის ოფიცერი, ესპანეთის სამოქალაქო ომის მონაწილე.

სამხედრო სასწავლებელში 15 წლის ასაკში შევიდა. 1916 წელს ის უკვე ლეიტენანტი იყო, ამ დროისთვის იგი აფრიკაში იბრძოდა, როგორც მოხალისე. მაროკოში იგი რამდენიმეჯერ დაიჭრა და მაიორის წოდებაც მიიღო.

ესპანეთის სამოქალაქო ომის დაწყებისას, იგი საზაფხულო არდადეგებზე იმყოფებოდა ბასკეთის სანაპიროებზე. მან მტრის ხაზები გადაკვეთა, სპეციალურად იმისათვის, რომ პამპლონაში მისულიყო, რათა ნაციონალისტურ არმიებს შეერთებოდა, რომელსაც ემილიო მოლა ხელმძღვანელობდა. იგი სათავეში ჩაუდგა რამდენიმე კარლისტურ შენაერთს.

სამოქალაქო ომის დასრულების შემდეგ, 1942 წელს იგი არმიის შტატების მეთაურად დაინიშნა. 1947 წელს ის გენერალი გახდა. 1951 წლიდან 1956-მდე იგი უმაღლესი რწმუნებული იყო მაროკოში.
ლუის კარერო ბლანკო

ლუის კარერო ბლანკო ( დ. 4 მარტი, 1904 — გ. 20 დეკემბერი, 1973) — ესპანეთის პრემიერ-მინისტრი, ადმირალი (1966), ნეოფრანკისტი. ესპანეთის მემარჯვენე და კონსერვატიული წრეები მას მიიჩნევდა როგორც ფრანკოს ავტორიტატული პოლიტიკის გამგრძელებელს.

1967 წლის ივლისიდან ვიცე-თავმჯდომარე, ხოლო 1973 წლის 8 ივნისიდან გარდაცვალებამდე, იმავე წლის 20 დეკემბრამდე იყო ესპანეთის მთავრობისა და „ნაციონალური მოძრაობის“ თავჯმდომარე. 1972 წლის კანონის თანახმად ფრანკოს სიკვდილის ან სხვა შემთხვევის შემთხვევაში მისი ფუნქციები სწორედ თავმჯდომარის — ლუის კარერო ბლანკოს ხელში გადადიოდა. მოკლულ იქნა ტერორისტული აქტის შედეგად, ჩადენილი ბასკ ტერორისტულ ორგანიზაცია ეტას მიერ.
ანაჰაიმი

ანაჰაიმი — ქალაქი კალიფორნიის შტატში (აშშ). მდებარეობს ორანჟის ოლქში ლოს-ანჯელესიდან სამხრეთით 45 კილომეტრში. 2006 წლის მონაცემებით მოსახლეობა შეადგენს 342 410 მცხოვრებს და რიცხვოვნობის მიხედვით კალიფორნიის შტატში მე-10, ხოლო აშშ-ში 56-ე ადგილს იკავებს. ქალაქი ცნობილია დასასვენებელი პარკებითა და ატრაქციონებით.

1955 წლის 17 ივლისს უშუალოდ უოლტ დისნეის ხელმძღვანელობით ანაჰაიმში გაიხსნა მსოფლიოში პირველი დისნეილენდი.
საქართველოს საფონდო ბირჟა

სს „საქართველოს საფონდო ბირჟა“ (სსბ) — საქართველოში მოქმედი ერთადერთი ლიცენზირებული საფონდო ბირჟა. სსბ დაფუძნდა 1999 წლის 12 იანვარს წამყვანი საბროკერო კომპანიების, კომერციული ბანკების, სადაზღვევო კომპანიებისა და საინვესტიციო ფონდების ინიციატივით. სსბ-ის წესები, პროცედურები და სისტემები შემუშავდა აშშ-ის საერთაშორისო განვითარების სააგენტოს დახმარებით, წამყვანი ამერიკელი სპეციალისტების რეკომენდაციების საფუძველზე. 2000 წლის 14 იანვარს ფასიანი ქაღალდების ბაზრის სახელმწიფო მარეგულირებელმა ორგანომ განახორციელა სსბ-ის ლიცენზირება და იმავდროულად მიანიჭა მას საქართველოში პირველი თვითრეგულირებადი ორგანიზაციის სტატუსი. 2000 წლის 23 მარტიდან სსბ-ზე მიმდინარეობს რეგულარული საბირჟო ვაჭრობები. 2000 წლის 15 სექტემბერიდან არის ევრაზიის საფონდო ბირჟების ფედერაციის ნამდვილი წევრი. 2010 წლიდან სსბ-ზე სავაჭროდ დაშვებული 10 კომპანიის ჯამური საბაზრო კაპიტალიზაციის საფუძველზე იანგარიშება საქართველოს საფონდო ბირჟის ინდექსი.

2013 წლის ბოლოს მდგომარეობით სსბ-ის საბაზრო კაპიტალიზაცია შეადგენს 1.9 მილიარდ ლარს (1.2 მილიარდ აშშ დოლარს). სსბ-ზე სავაჭროდ დაშვებულია 129 კომპანიის ფასიანი ქაღალდი, მათ შორის და ლისტინგის კატეგორიაში, შესაბამისად, „საქართველოს ბანკის“ და „ლიბერთი ბანკის“ აქციები.

სსბ-ზე ფასიან ქაღალდებზე დადებული გარიგებების კლირინგსა და ანგარიშსწორებას ახორციელებს სს „საქართველოს ფასიანი ქაღალდების ცენტრალური დეპოზიტარი“.

სს „საქართველოს ფასიანი ქაღალდების ცენტრალური დეპოზიტარი“ დაფუძნდა სს „საქართველოს საფონდო ბირჟის“ მიერ 1999 წლის 1 ნოემბერს. მისი ძირითადი ფუნქციებია: ა) გახსნას, ამოქმედოს და დახუროს ფასიანი ქაღალდების ანგარიშები; ბ) მიიღოს ფასიანი ქაღალდები და უზრუნველყოს მათი შენახვა; გ) განახორციელოს საბირჟო გარიგებების კლირინგი და ანგარიშსწორება; დ) უზრუნველყოს მის ნომინალურ მფლობელობაში არსებული ფასიანი ქაღალდების აღრიცხვის მთლიანობა და უსაფრთხოება; ე) განახორციელოს ფასიანი ქაღალდებზე დადებული გარიგებების ანგარიშსწორება და ფასიანი ქაღალდებთან დაკავშირებული სხვა ოპერაციები;

სს „საქართველოს ფასიანი ქაღალდების ცენტრალურ დეპოზიტარზე“ მარეგულირებელი ორგანოს მიერ ლიცენზია გაიცა 2000 წლის 1 მარტს და, იმავდროულად მიანიჭა მას თვითრეგულირებადი ორგანიზაციის სტატუსი. მისი წესები, პროცედურები და სისტემები შემუშავდა აშშ-ის საერთაშორისო განვითარების სააგენტოს დახმარებით, წამყვანი ამერიკელი სპეციალისტების რეკომენდაციების საფუძველზე.
სან-ხუანი (ნიკარაგუის მდინარე)

სან-ხუანი – მდინარე ნიკარაგუაში. მისი სიგრძე 192,06 კმ-ია. სათავეს იღებს ნიკარაგუის ტბიდან, მიედინება სამხრეთ-აღმოსავლეთით და ჩაედინება კარიბის ზღვაში. დიდი ნაწილი სახელმწიფო საზღვრისა ნიკარაგუასა და კოსტა-რიკას შორის გადის მიდნარის მარჯვენა ნაპირზე. საუკუნეში ნიკარაგუის არხის გაყვანის შემთხვევაში სამდინარო გზას სან-ხუანზე უნდა გაევლო. პროექტის იდეა ვერ განხორციელდა, მაგრამ უკანასკნელი ათწლეულის განმავლობაში პანამის არხის აშენებამდე მდინარე სან-ხუანი გამოიყენებოდა ატლანტის ოკეანიდან წყნარ ოკეანეში მოსახვედრად. სწორედ ამ გზით გადაჰყავდათ აფრიკელი მონები. კალიფორნიის ოქროს ცხელების დროს უამრავი ადამიანი ჩადიოდა კალიფორნიაში ოქროს მოსაპოვებლად. ათი ათასობით ადამიანი ჩადიოდა ორთქლმავალი გემებით სატრანზიტო გამცილებელი კომპანიის საშუალებით. ამ ორთქლმავლებმა გაჭრეს პირველი გზა მდინარეზე. უამრავი აფრო-ნიკარაგუელები (ნიკარაგუელები აფრიკული წარმოშობით) სწორედ ამ გემებიდან გაქცეული მონები იყვნენ.

მდინარე სან-ხუანი არის მტკნარი წყლის ზვიგენების და ზღვის არაერთი ბინადრის ადგილსამყოფელი.